### 15.    Ansøgning om midlertidig likviditet til Øernes Højskole Sejerø

**Åbent**

Sagsnr.: 326-2019-29487       J.nr.: 20.13.00           Dokumentnr.:
[adresse]

**Sagstype**

Beslutning.

**Resume og sagens baggrund**

Øernes Højskole Sejerø har ved skrivelse af 6. september
2019 søgt om midlertidig likviditet på 704.000 kr. til brug for delvis
finansiering af renovering af bygningerne, [adresse], Sejerø. De samlede
udgifter til projektet forventes i alt at beløbe sig til 960.000 kr. ekskl.
moms, som delvis egenfinansieres og delvis finansieres af LAG Småøerne og LDP Ø
Støtteordningen.

Det bevilligede tilskud fra LAG Småøerne på 500.000 kr. kan
først udbetales, efter projektet er afsluttet, og afrapportering har fundet
sted. Det bevilligede tilskud fra LPD Ø Støtteordningen på 316.000 kr.
udbetales med 253.000 kr. nu og restbeløbet udbetales ligeledes først, når
projektperioden og afrapporteringen er afsluttet.

Projektet er påbegyndt og afsluttes i marts 2020, hvorefter
de resterende beløb forventes udbetalt fra LAG Småøerne og LDP Ø
Støtteordningen senest 30. juni 2020 og derefter tilbagebetalt til Kalundborg
Kommune.

**Indstillinger**

Direktøren indstiller;

1.    At den ansøgte
likviditet på 704.000 kr. godkendes.

2.    At de 704.000
kr. tilbagebetales til Kalundborg Kommune senest den 30. juni 2020.

3.    At de 704.000
kr. finansieres af kassen.

**Behandling**

Økonomiudvalget, Kommunalbestyrelsen.

**Sagsfremstilling**

Øernes Højskole Sejerø er i gang med en renovering af
bygningerne, [adresse], Sejerø. Renoveringen er opdelt i 3 faser, og fase
1 omfatter blandt andet gulve, lofter, køkken, efterisolering m.v.

Det samlede budget for fase 1 udgør 960.300 kr. ekskl. moms,
hvoraf der er bevilliget 500.000 kr. i tilskud fra LAG Småøerne og 316.000 kr.
fra LDP Ø Støtteordningen. Restbeløbet finansieres af egne midler.

**Økonomiske konsekvenser**

Udgiften til lånet på 704.000 kr. finansieres af kassen.
Beløbet forventes at være midlertidigt og udgiftsneutralt for kommunen inden udgangen
af juni 2020.

**Økonomiudvalgets møde den 7.
oktober 2019:**

Anbefales.

**Bilag**

|  |  |
| --- | --- |
| Ansøgning mellemfinansiering til  Øernes Højskole | 326-2019-273016 |